**JP SKPC „Mejdan“ d.o.o. Tuzla
Bosne Srebrene bb,
75 000 Tuzla**

Na osnovu člana 2. Zakona o izmjenama i dopunama Zakona o radu („Sl. novine FBIH“ broj 89/18), člana 51. Stav (11) Statuta preduzeća ( broj: 290-2/17), Pravilnika o o unutrašnjoj organizaciji i sistematizaciji radnih mjesta JP SKPC „Mejdan“ d.o.o Tuzla, Pravilnika o postupku prijema u radni odnos u JP SKPC „Mejdan“ doo Tuzla i Odluke o potrebi prijema lica u radni odnos na neodređeno vrijeme broj: 370/21, direktor preduzeća raspisuje:

**J A V N I O G L A S
za prijem radnika u radni odnos na neodređeno vrijeme**

Raspisuje se javni oglas za prijem radnika, u radni odnos na neodređeno vrijeme na slijedeće radno mjesto :

1. Šankista – konobar……………. ...................1 izvršilac

Uslovi konkursa koje kandidati moraju ispunjavati:

 **Opći uslovi:**

* Da je državljanin Bosne i Hercegovine,
* Da je stariji od 18. godina,
* Da se protiv kandidata ne vodi krivični postupak,
* Da je zdravstveno sposoban za obavljanje poslova predviđenih za radno mjesto na koje konkuriše,

**Posebni uslovi:**

* Stručna sprema: SSS, društvenog ili tehničkog smijera
* Min. 6 mjeseci radnog iskustva,
* Poznavanje rada na računaru,
* Poznavanje jednog stranog jezika,
* Poželjno dostavljanje preporuke prethodnog poslodavca.

**Kratak opis poslova**

* Radi na poslovima točenja pića i napitaka, kao I pripremanju manje složenih jela i sa istim uslužuje goste; materijalno je odgovoran za robu, ambalažu, inventar i opremu kojima se pri radu koristi i koji su smješteni u objektu; vodi evidenciju zaduženja i razduženja, a svakodnevno rukovodiocu Službe predaje dnevni pazar, a u odsutnosti rukovodioca isti polaže na blagajni Preduzeća; stara se da sva pića i drugi artikli budu uredno složeni, zaštićeni i estetski aranžirani; vodi računa o roku trajanja roba koje su u upotrebi ili u priručnoj zalihi; odgovoran je za besprijekornu čistoću na svom radnom mjestu, kao i za čistoću inventara koje upotrebljava;

radi i druge poslove po nalogu neposrednog rukovodioca, odnosno rukovodioca Službe ugostiteljstva.

**Uz prijavu na Javni oglas kandidati su dužni priložiti slijedeću dokumentaciju:**

* Biografija sa adresom i kontakt telefonom (potpisana),
* Svjedočanstvo o završenoj stručnoj spremi ( original ili ovjerena kopija),
* Izvod iz matične knjige rođenih (original ili ovjerena kopija),
* Uvjerenje o nevođenju krivičnog postupka, (ne starije od tri mjeseca)
* Uvjerenje o prebivalištu-CIPS,
* Uvjerenje o državljanstvu (original ili ovjerena kopija ne starija od 6 mjeseci),
* Certifikati o poznavanju rada na računaru – (U pogledu dokazivanja nivoa znanja rada na računaru, ne dostavljati potvrdu ili uvjerenje poslodavca gdje je lice bilo u radnom odnosu, kojom poslodavac potvrđuje znanje rada na računaru, jer isti nije registrovan za obavljanje te djelatnosti, te takvi dokazi nisu valjani. Ne dostavljati svjedočanstva o završenim razredima srednje škole.
* Dokaz o radnom iskustvu -
* Kandidati mogu dostaviti i drugu dokumentaciju koja se smatra da može biti od značaja i koja ako je validna može biti dodatno bodovana (certifikati, uvjerenja o naknadnim edukacijama, i ostali prilozi osnovnoj dokumentaciji). Dodatna dokumentacija nije obavezujuća i njeno nedostavljanje neće biti razlogom odbacivanja prijave zbog nepotpune dokumentacije.

Sa kandidatima koji budu ispunjavali uslove konkursa bit će pozvani na intervju a o datumu i vremenu održavanja intervjua bit će obaviješteni pismenim (putem e maila) ili telefonskim putem.

 Svu traženu dokumentaciju treba dostaviti lično na protokol preduzeća ili preporučeno putem pošte na adresu:

JP SKPC „Mejdan“d.o.o. Tuzla
Bosne Srebrene bb, 75 000 Tuzla

Sa naznakom „Prijava na javni konkurs za radno mjesto – Šankista-konobar

NE OTVARAJ“

Izabrani kandidat je dužan prije stupanja na posao dostaviti od nadležne ljekarske ustanove Ljekarsko uvjerenje o psihofizičkoj i zdravstvenoj sposobnosti, kao dokaz da je izabrani kandidat zdravstveno i psihofizički sposoban za obavljanje radnih zadataka radnog mjesta po osnovu kojeg zaključuje ugovor o radu.

Javni konkurs ostaje otvoren osam (8) dana od dana objavljivanja u dnevnim novinama.
Nepotpune, neuredne i neblagovremene prijave kao i kopije dokumenata koje nisu ovjerene neće se uzeti u razmatranje.